ขออนุญาต สอบถาม คะอาการ ระคายคอ แสบคอ ไม่ถึงกับเจ็บ คอ คะ มาประมาณ อาทิตย์ไม่มีไข้ ไอ จาม คะ แต่มี เจ็บ หน้าอก บางครั้ง และคะ ทานยา แก้แพ้และยาฆ่าเชื้อมา 2 วัน แล้วคะอาคารแบบนี้ มีผล ร่วมโควิดไหมคะ หรือเป็นสาเหตุ ของโรค อะไรคะ คุณขอบล่วงหน้าคะ
สวัสดีค่ะ อาการแสบระคายในคอ ไม่มีไข้ ไม่ไอ เจ็บหน้าอกบางครั้งดังกล่าวมา อาจจะเกิดจากภาวะกรดไหลย้อน การมีเยื่อบุลำคออักเสบจากการติดเชื้อไวรัสหรือเชื้อแบคทีเรียใดๆ แต่มักเป็นลักษณะเจ็บชัดเจนไม่ค่อยแค่รู้สึกระคายๆดังกล่าว หรือเป็นจากการระคายเคืองจากชนิดของอาหารที่รับประทาน การมีแผลในเยื่อบุลำคอหรือหลอดอาหาร เป็นต้นส่วนการติดเชื้อโควิด 19 นั้น มักมีอาการทางระบบหายใจเป็นหลักเช่นไอ มีน้ำมูกหรือตาแดงได้บ้าง ร่วมกับมักจะตรวจวัดได้ว่ามีไข้จากอาการที่กล่าวมา อาจจะยังนึกถึงโรคโควิด 19 ได้น้อย แนะนำการปรับพฤติกรรม ไม่กินแล้วนอนทันที ไม่กินอาหารมื้อใหญ่จนเกินไป นั่งหัวสูงหลังรับประทานอาหาร 3 ชั่วโมง ถ้ายังมีอาการเป็นมากต่อเนื่อง หรือเจ็บในคอ กลืนลำบาก มีถ่ายดำ ให้รีบไปพบแพทย์